Den øvre delen av nedbørfeltet er relativt lite berørt av menneskelige inngrep og er et meget populært friluftsområde. Langs de nedre delene av elva ligger en campingplass og en rekke idrettanlegg, som kunstisbane, fotballbaner og skytebane, og en betydelig del av boligbebyggelsen i Tromsdalen ligger innenfor elvas nedbørfelt. Utenfor elvemunningen ligger et estuarområde som nå for en stor del er utfylt flere hundre meter ut i Tromsøysundet, og hvor det blant annet er bygget en småbåthavn. Europavei 8 krysser også over det utfylte området.